**ROMÂNIA *Anexa*** *la*

**JUDEŢUL SATU MARE** *Proiectul de hotărâre nr. \_\_\_\_\_ /\_\_\_\_\_2022*

**CONSILIUL JUDEȚEAN SATU MARE**

**DIRECŢIA DEZVOLTARE REGIONALĂ**

**PROTOCOL DE COLABORARE**

Având în vedere prevederile Deciziei de finanțare nr.1.2.060/28.12.2017 aferente proiectului *cu titlul ”Centrul de Informare pentru Investiții Europene”* cod SMIS 120018, proiect cofinanțat de Uniunea Europeană din Fondul European de Dezvoltare Regională prin Programul Operațional Asistență Tehnică 2014-2020, Axa Prioritară 1 - *Întărirea capacității beneficiarilor de a pregăti și implementa proiecte finanțate din FESI și diseminarea informațiilor privind aceste fonduri,*

*În temeiul dispozițiilor:*

* *art. 6 lit. c) din Hotărârea Guvernului nr. 52/2018 privind organizarea și funcționarea Ministerului Fondurilor Europene, cu modificările și completările ulterioare,*
* *art. 173 aliniat (1) lit. e) din Ordonanța de urgență nr. 57/2019 privind Codul administrativ, cu modificările și completările ulterioare,*

Părțile

**Ministerul Investițiilor și Proiectelor Europene,** cu sediul în strada D. I. Mendeleev nr. 36-38, sectorul 1 București, cod poștal 010366, poştă electronică: [contact.minister@mfe.gov.ro](mailto:contact.minister@mfe.gov.ro) reprezentat de ministrul investițiilor și proiectelor europene, domnul **Marcel-Ioan Boloș,** denumit în continuare MIPE,

Și

**Județul Satu Mare,** cu sediul în Piața 25 Octombrie nr. 1, municipiul Satu Mare, județul Satu Mare, cod poștal 440026, poștă electronică: [office@cjsm.ro](mailto:office@cjsm.ro), reprezentat de președintele Consiliului Județean Satu Mare, domnul **Csaba Pataki**, denumită în continuare PARTENER,

convin încheierea prezentului Protocol de colaborare.

**I. OBIECTUL PROTOCOLULUI**

**Art.1.** Obiectul prezentului protocol de colaborare îl reprezintă cooperarea interinstituțională între MIPE și Județul Satu Mare în vederea asigurării funcției de informare și promovare a oportunităților de finanțare din fonduri nerambursabile, precum și a impactului Politicii de Coeziune în România prin Centrul de Informare pentru Investiții Europene.

**II. DURATA PROTOCOLULUI**

**Art.2.** Prezentul protocol de colaborare are valabilitate până la data de 31.12.2023.

**III. OBIECTIVELE PROTOCOLULUI DE COLABORARE**

**Art.3.** Obiectivele prezentului protocol de colaborare constau în stabilirea cadrului procedural privind:

1. colaborarea dintre părți la nivel de website-uri pentru promovarea activității derulate în cadrul Centrului de Informare pentru Investiții Europene și pentru implementarea unei casete dedicate pe pagina de start a instituției, cu redirecționare către aplicația Helpdesk gestionată de MIPE și disponibilă la adresa <https://www.fonduri-ue.ro/container/logare-utilizator>;
2. distribuirea de seturi de materiale promoționale pentru promovarea activității Centrului de Informare pentru Investiții Europene;
3. participarea la evenimentele organizate, cu precădere online, sub egida Centrului de Informare pentru Investiții Europene.

**IV. STRUCTURI RESPONSABILE**

**Art.4.** –Structurile responsabile desemnate de către părți pentru aplicarea prevederilor prezentului protocol sunt:

1. La nivelul MIPE- Direcția Generală Informare, Transparentizare și Dialog Social - Direcția de Comunicare;
2. La nivelul Județului Satu Mare, Direcția Dezvoltare Regională.

**V. CONTRIBUŢIILE PĂRŢILOR LA APLICAREA PROTOCOLULUI**

**Art.5.** **Activitățile comune constau în:**

1. fiecare parte este responsabilă pentru activitățile derulate de structurile din subordine care se ocupă de organizarea activităților care fac obiectul colaborării;
2. informarea reciprocă asupra modificărilor specifice din cadrul website-urilor, în termen de cel mult 5 zile de la data când a survenit modificarea în cauză;
3. informarea cu privire la detaliile organizării și desfășurării tuturor evenimentelor prevăzute în proiectul ”Centrul de Informare pentru Investiții Europene” inclusiv cu privire la participanții desemnați de părți;
4. fiecare parte pune la dispoziția celeilalte părți informațiile necesare pentru organizarea, desfășurarea și coordonarea tuturor activităților pe care le îndeplinește;
5. părțile se obligă să păstreze confidențialitatea datelor și informațiilor obținute în baza prezentului protocol și să le utilizeze în condițiile legii și numai în scopul desfășurării activității proprii în conformitate cu prevederile Regulamentului (UE) 2016/679 privind protecția persoanelor fizice în ceea ce priveşte prelucrarea datelor cu caracter personal şi privind libera circulație a acestor date şi de abrogare a Directivei 95/46/CE (Regulamentul general privind protecția datelor).

**Art.6. Activitățile specifice MIPE constau în:**

1. asigurarea suportului tehnic pentru derularea activităților care fac obiectul colaborării, în limita competențelor legale;
2. punerea la dispoziție de materiale informative/de promovare specifice comunicării online (infografice, conținut letric, video etc.);
3. punerea la dispoziție de seturi de materiale promoţionale personalizate (ex: săculeț tip rucsac cu buzunar personalizat, agendă nedatată cu spiră metalică personalizată, pix metalic personalizat, cană de bambus personalizată și USB din piele, magnetic 16 GB personalizat etc.);
4. organizarea evenimentelor Centrului de Informare pentru Investiții Europene.

**Art.7. Activitățile specifice** Partenerului constau în**:**

1. asigurarea preluării, transportului și distribuirii seturilor de materialelor promoționale puse la dispoziție de MIPE;
2. implementarea unei casete dedicate pe pagina de start a website-ului oficial, cu redirecționare către aplicația de Helpdesk, disponibilă la adresa <https://www.fonduri-ue.ro/container/logare-utilizator>;
3. participarea la activitățile care fac obiectul colaborării;
4. folosirea și diseminarea cu bună credință și în limita competențelor legale, a informațiilor și materialelor informative și de promovare puse la dispoziție de către MIPE și care fac referire la accesarea fondurilor europene, către publicul țintă;
5. asigurarea promovării prin preluarea în website-ul oficial a informațiilor publicate de MIPE, cu referire la activitatea Centrului de Informare pentru Investiții Europene;
6. desemnarea responsabililor din personalul propriu implicați în activități, care vor informa coordonatorii MIPE, ori de câte ori este cazul, asupra acțiunilor derulate și modificărilor care intervin si care țin de domeniul de competență al partenerului.

**VI. PUBLICAREA ȘI ACTUALIZAREA INFORMAȚIILOR**

**Art.8.**

(1) MIPE asigură disponibilitatea informațiilor și documentelor necesare pentru promovarea activităților care fac obiectul colaborării, pe pagina proprie de internet, și asigură actualizarea periodică a informațiilor publicate.

(2) Partenerul asigură promovarea prin preluarea în platformele proprii a informațiilor publicate de MIPE, cu referire la activitatea Centrului de Informare pentru Investiții Europene.

**VII. ÎNCETARE**

**Art. 9.** Prezentul Protocol încetează în următoarele situaţii:

1. la expirarea duratei pentru care a fost încheiat;
2. prin acordul scris al părţilor;
3. în caz de forţă majoră;
4. prin denunţarea unilaterală de către una din părţi, notificată celeilalte părţi cu cel puţin 30 de zile înainte de data încetării.

**VIII. FORȚA MAJORĂ**

**Art. 10.**

(1) Forţa majoră este constatată de o autoritate competentă.

(2) Forţa majoră exonerează părţile de îndeplinirea obligaţiilor asumate prin prezentul Protocol, pe toată perioada în care aceasta acţionează.

(3) Îndeplinirea prezentului protocol va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

(4) Partea care invocă forţa majoră are obligaţia de a notifica celeilalte părţi, în maxim 24 de ore, producerea acesteia şi să ia orice măsuri care îi stau la dispoziţie în vederea limitării consecinţelor.

(5) Dacă forţa majoră acţionează sau se estimează că va acţiona o perioadă mai mare de 5 zile, fiecare parte va avea dreptul să notifice celeilalte părţi încetarea de plin drept a prezentului protocol, fără ca vreuna dintre părți să pretindă celeilalte daune interese.

**IX. LITIGII**

**Art.11.** Părţile vor depune toate eforturile pentru a rezolva pe cale amiabilă, prin tratative directe şi consultări, orice neînţelegere sau dispută care se poate ivi între ele în cadrul sau în legătură cu îndeplinirea prezentului protocol.

**X. DISPOZIŢII FINALE**

**Art.12.** Pentru realizarea obiectivelor prezentului protocol de colaborare, MIPE și Județul Satu Mare pot desemna reprezentanți în vederea constituirii de grupuri de lucru.

**Art.13.** Ori de câte ori părțile vor considera necesar, reprezentanții desemnați de MIPE și de Județul Satu Mare vor avea întâlniri de lucru și vor informa conducerile celor două instituții cu privire la problemele apărute și soluțiile propuse.

**Art.14.** Nicio prevedere a prezentului protocol de colaborare nu poate prejudicia drepturile, îndatoririle și responsabilitățile niciuneia dintre instituții, așa cum decurg din prevederile legislației în vigoare, în baza căreia sunt înființate și își desfășoară activitatea.

**Art.15.** Părțile semnatare vor aduce la cunoștința personalului propriu, implicat, conținutul protocolului de colaborare și modul de lucru stabilit prin intermediul acestuia.

**Art.16.**

(1) Prezentul protocol de colaborare intră în vigoare la data semnării acestuia de către ultima parte.

(2) Prezentul protocol de colaborare se poate modifica și/sau completa prin act adițional semnat de ambele părți, la inițiativa oricăreia dintre acestea.

**Art.17.** – Prezentul protocol de colaborare s-a încheiat astăzi \_\_\_\_\_\_\_\_\_\_\_\_\_\_\_, în două exemplare originale, câte unul pentru fiecare parte.

|  |  |
| --- | --- |
| **MINISTERUL INVESTIȚIILOR**  **ȘI PROIECTELOR EUROPENE** | **JUDEȚUL SATU MARE** |
| **Ministrul Investițiilor**  **și Proiectelor Europene**  **Marcel-Ioan BOLOȘ** | **Președinte**  **Csaba PATAKI** |
| **SECRETAR GENERAL**  **Alina Ioana BURLĂ** |
| **Direcția Generală Juridică și Relația cu Parlamentul**  **Director general,**  **Loredana HRISTODORESCU** |
| **Direcția Generală Informare, Transparentizare și Dialog Social**  **Director general,**  **Alina Veronica HAGIMA** |

|  |  |
| --- | --- |
| **PREȘEDINTE**  **Pataki Csaba** | **DIRECTOR EXECUTIV,**  **Direcția Dezvoltare Regională**  **Ştern Felicia Cristina** |